Vispārējās tiesas (otrā palāta) 2024. gada 6. augusta rīkojums – Erste Bank der österreichischen Sparkassen/VNV
(lieta T‑401/23) (1)
Ekonomikas un monetārā savienība – Banku savienība – Kredītiestāžu un noteiktu ieguldījumu brokeru sabiedrību vienotais noregulējuma mehānisms (VNM) – Vienotais noregulējuma fonds (VNF) – VNV lēmums attiecībā uz ex ante iemaksu aprēķinu par 2023. gada iemaksu periodu – Regulas (ES) Nr. 806/2014 70. panta 2. punkts – Acīmredzami pamatota prasība – Rīkojuma iedarbības laikā ierobežošana
1.      Ekonomikas un monetārā politika – Ekonomikas politika – Kredītiestāžu un noteiktu ieguldījumu brokeru sabiedrību vienotais noregulējuma mehānisms – Ex ante iemaksas Vienotajā noregulējuma fondā (VNF) – Individuālo iemaksu VNF kumulatīvās summas gada maksimālais apjoms, kas noteikts 12,5 % apmērā no galīgā mērķapjoma – Piemērošanas joma – Piemērošana sākotnējā periodā
(Eiropas Parlamenta un Padomes Regulas Nr. 806/2014 70. panta 2. punkta 1. un 4. daļa)
(skat. 27. punktu)
2.      Ekonomikas un monetārā politika – Ekonomikas politika – Kredītiestāžu un noteiktu ieguldījumu brokeru sabiedrību vienotais noregulējuma mehānisms – Ex ante iemaksas Vienotajā noregulējuma fondā (VNF) – Individuālo iemaksu VNF kumulatīvās summas gada maksimālais apjoms, kas noteikts 12,5 % apmērā no galīgā mērķapjoma – Apjoms – Šī maksimālā apjoma nepārsniegšana no Vienotās noregulējuma valdes (VNV) puses – Novērtējuma kritēriji – Dinamiska pieeja galīgajam mērķapjomam
(Eiropas Parlamenta un Padomes Regulas Nr. 806/2014 69. panta 1. punkts un 70. panta 2. punkta 1. un 4. daļa)
(skat. 26. un 28. punktu)
Rezolutīvā daļa
1)
Vienotās noregulējuma valdes (VNV) 2023. gada 2. maija Lēmumu SRB/ES/2023/23 attiecībā uz ex ante iemaksu Vienotajā noregulējuma fondā (VNV) aprēķinu par 2023. gadu atcelt, ciktāl tas attiecas uz Erste Bank der österreichischen Sparkassen AG.
2)
Lēmuma SRB/ES/2023/23 sekas, ciktāl tās attiecas uz Erste Bank der österreichischen Sparkassen, tiek atstātas spēkā līdz brīdim, kad VNV veiks nepieciešamos pasākumus šā rīkojuma izpildei saprātīgā termiņā, kas nedrīkst pārsniegt sešus mēnešus no dienas, kad šis rīkojums kļūs galīgs.
3)
VNV sedz savus, kā arī atlīdzina Erste Bank der österreichischen Sparkassen tiesāšanās izdevumus.
1OV C 314, 4.9.2023.